Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 178

40. § A Kt. 65. §-ának (2) bekezdése helyébe a következõ rendelkezés lép: „(2) A gyermeket elsõsorban abba az óvodába kell felvenni, átvenni, amelynek körzetében lakik, illetõleg ahol szülõje dolgozik. Az óvodai felvételrõl, átvételrõl az óvoda vezetõje dönt. Ha az óvodába jelentkezõk száma meghaladja a felvehetõ gyermekek számát, az óvodavezetõ, több óvoda esetén az óvoda fenntartója bizottságot szervez, amely javaslatot tesz a felvételre. Az óvoda — beleértve a kijelölt óvodát is — köteles felvenni, átvenni azt a gyermeket, aki e törvény 24. §-ának (3) bekezdése alapján köteles óvodába járni, ha lakóhelye, ennek hiányában tartózkodási helye a körzetében található (kötelezõ felvételt biztosító óvoda). A kijelölt óvoda [30. § (4) bek.], ha nem látja el a kötelezõ felvételt biztosító óvoda feladatait, csak helyhiány miatt tagadhatja meg a gyermek felvételét. A kötelezõ felvételt biztosító óvoda — ha a gyermek betöltötte a harmadik életévét — nem tagadhatja meg a hátrányos helyzetû gyermek, továbbá annak a gyermeknek a felvételét, aki a gyermekek védelmérõl és a gyámügyi igazgatásról szóló törvény 41. §-a alapján jogosult a gyermek napközbeni ellátásának igénybevételére, illetve akinek a felvételét a gyámhatóság kezdeményezte.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes